Калі мы набылі дом у вёсцы, я заўважыла, што вакол нас лётае і спявае шмат птушак. Я ніколі не думала, што іх можа быць гэткая колькасць! Я назірала за цудоўнымі істотамі, фатаграфавала, малявала. Потым зразумела, што мне хочацца больш даведацца пра іх. Таму, калі пачаўся набор у школу птушкара, я вельмі ўзрадавалася. Я нават не чакала, што будзе так цікава, і што мы атрымаем столькі ведаў за гэты час. Выдатны выкладчык, дасканалая арганізацыя, цёплая, утульная атмасфера, выязныя практычныя ўрокі… Было шкада, калі заняткі скончыліся. Дзякуй за цудоўныя два месяцы!